O‘zbekistonda aholi bandligini ta’minlash uchun chorva va parrandalar tarqatish tajribasi yo‘lga qo‘yiladi

Shavkat Mirziyoyev 16-fevral kuni chorvachilik tarmog‘ini qo‘llab-quvvatlash, sohada ilg‘or texnologiyalarni keng qo‘llash orqali go‘sht, sut va tuxum ishlab chiqarish hajmini oshirish masalalari yuzasidan videoselektor yig‘ilishi o‘tkazmoqda. Prezident matbuot kotibi Sherzod Asadovning ma’lum qilishicha, yig‘ilishda aholi bandligini ta’minlash uchun chorva va parrandalar tarqatish tajribasini yo‘lga qo‘yish bo‘yicha topshiriq berilgan.

Ma’lum qilinishicha, yig‘ilishda kooperatsiya orqali chorvani ko‘paytirish vazifasi qo‘yilgan va namunali tajribalar ko‘rsatib o‘tilgan:
Bu tajribalarni kengaytirish uchun xorijiy kreditlar 10 yil muddatga 3 yil imtiyozli davr bilan ajratiladi, 14 foizdan oshadigan qismiga kompensatsiya va kreditning 50 foiziga kafillik, gidroponikada ozuqa yetishtirish uskunalarini xarid qilish xarajatining 20 foizi qoplab beriladi.
Parrandachilik korxonasi aholiga 50—100 bosh xonaki parranda va inkubator tarqatgan, mingtadan tuxum sotib olish va parranda ko‘paytirish yo‘lga qo‘yilgan Taxiatosh tajribasi alohida qayd etilgan.
Ushbu tajribalardan kelib chiqib mutasaddilarga quyidagi topshiriqlar berilgan:
Umuman, viloyat hokimlari yuqoridagi 3 ta tajriba asosida 2022-yilda jami 200 ming aholi bandligini ta’minlashga shaxsan mas’ul bo‘lishi ko‘rsatib o‘tilgan.
Eslatib o‘tamiz, 2021-yilning noyabrida prezident Shavkat Mirziyoyev aholi daromadini oshirish va bozorlar to‘kin-sochinligini ta’minlash uchun, har bir xonadonda kamida 100 ta parranda, 20 ta quyon, 5-6 ta qo‘y va echki, 5 ta asalari uyalari boqishni yo‘lga qo‘yish shart ekanini ta’kidlagandi.
 O‘zbekistonda aholini go‘sht bilan ta’minlash bo‘yicha o‘zgarish qilmagan tuman hokimlari ishdan olinishi mumkin